VLÁDA SLOVENSKEJ REPUBLIKY


[image: image1.png]



UZNESENIE VLÁDY SLOVENSKEJ REPUBLIKY

č. 513
zo 7. júna 2006
k návrhu na udelenie štátneho súhlasu na pôsobenie súkromnej vysokej školy s názvom Bratislavská medzinárodná škola liberálnych štúdií
	Číslo materiálu:
	9943/2006

	Predkladateľ:
	minister školstva


Vláda
A. udeľuje
A.1. na návrh Ministerstva školstva SR štátny súhlas právnickej osobe Bratislavský inštitút humanistiky n. o. so sídlom v Bratislave na pôsobenie ako súkromná vysoká škola s názvom Bratislavská medzinárodná škola liberálnych štúdií;
B. ukladá
ministrovi školstva
B.1. zabezpečiť uverejnenie dokladu o udelení štátneho súhlasu na pôsobenie súkromnej vysokej školy s názvom Bratislavská medzinárodná škola liberálnych štúdií v Ústrednom vestníku SR
do 31 dní po podpísaní dokladu o udelení štátneho súhlasu predsedom vlády
C. poveruje

predsedu vlády
C.1. podpísať doklad o udelení štátneho súhlasu na pôsobenie súkromnej vysokej školy s názvom Bratislavská medzinárodná škola liberálnych štúdií.
Vykonajú:
predseda vlády

minister školstva

